BODOLAND रादाब बाक्सा 30 आगष्ट 2021: बरपेटा जिल्ला आरो बाक्सा जिल्लानि सिमानि सरभोग बिधान सभा बियाबनि सिंआव थानाय 95 नं बगरिबारि गावन पनचाइतनि आफादगिरि आफादगिरि फारुक आबदुलानि सायाव जाख्लनायनि अजद दिखांदों ओनसोलनि राइजो राजाफोरा । मोनसे मोननैल नङा गोबां बिथिंआवनो गोबां जाख्लबोनायनि अजद दिखांदों ओनसोलनि रायजो राजाफोरा गावन पनचाइतनि आफादगिरि फारुक आबदुलानि सायाव फारुक आबदुलाखौ मुर्दाबादनि स्ल’गान होनायजों धर्ना होनानै थासारिखौ दुंहाव खालामदों ओनसोलनि राइजो राजाफोरा । बे नुथाया जादों बरपेटा जिल्ला आरो बाकसा जिल्लानि सिमानि सरभोग बिधान सभा बियाबनि सिंआव थानाय 95 नं बगरिबारि गाव पनचाइतनि आफादगिरि (कंग्रेस) फारुक आबदुलाया महामारि करना भाइराजनि थासारिनि समाव रायजो राजानि मुंआव सेनिटाइजार माक्स राननानै होनांगौफोरखौबो राननानै होआलासिनो सफैनाय गोबां रां खावरिफोरखौ जाख्लजोबदों । फारुक आबदुलाया पनचाइटनि सिंआव सफैनाय ‘गेन्दा आकन्द हाइ माद्रासा’ लुफुंजानो गोनांनि मोनसे अदिटरियामनि खामानिखौ आबुंङै मावफुंआलासिनो बेसेबांबा लाक रांफोरखौ जाख्लनायनि अजद दिखांदों ओनसोलनि राइजो राजाफोरा । दासिम जाख्लग्रा गावन पन्चाइटनि आफादगिरि फारुक आब्दुलानि आरो बिथांनि हेफाजाबगिरि सानैनि हेंथायै गोख्रोंङै नाइबिजिरनांगौनि थाखाय सरभोग पुलिस तानायाव एजाहार दाकिल खालामबाय होनना खौरांगिरिनि सिगांआव फोरमाथिदों ओनसोलनि राइजो राजाफोरा ।